Ѡблада́вше єсте́ственными страстьмѝ си́лою сло́ва, странѣ̀ язы̂къ халде́йскихъ вла́стели бы́сте: вѣ́сть бо добродѣ́тель че́сть дарова́ти стяжа́вшымъ ю̀, ѽ дв҃довы му́дріи вну́цы! ме́ртвость даніи́лъ живоно́сную ѡдѣ́явся дре́вле, я́кѡ бг҃а халде́ємъ ѕлочести́внѡ мни́маго, убива́етъ снѣ́дію ѕмі́я ѕлѣ́йшаго: свяще́нники же ѕлочести̂выя му́дрѣ уби́лъ є́сть